ลุ้น SET รีบาวด์! หลังตัวเลข PMI การผลิตดีกว่าคาด
โบรกคาดตลาดหุ้นไทยเช้านี้มีโอกาสรีบาวด์ตามตลาดหุ้นสหรัฐฯ หลังดัชนี PMI ออกมาดีกว่าคาด ให้แนวรับ 1,615 จุด และแนวต้าน 1,630 จุด
โบรกคาดตลาดหุ้นไทยเช้านี้มีโอกาสรีบาวด์ตามตลาดหุ้นสหรัฐฯ หลังดัชนี PMI ออกมาดีกว่าคาด ให้แนวรับ 1,615 จุด และแนวต้าน 1,630 จุด
2 ก.ย. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยเช้านี้มีโอกาสรีบาวด์ตามตลาดหุ้นสหรัฐฯ หลังดัชนี PMI ภาคการผลิตจากสถาบันไอเอสเอ็ม (ISM) สหรัฐฯ เดือนส.ค.ออกมาดีกว่าคาด หรืออยู่ที่ระดับ 52.8 จุด จากคาดการณ์ที่ระดับ 52.0 จุด รวมถึงยังไม่เห็นปัจจัยใหม่ๆ เข้ามากระทบ โดยนักลงทุนน่าจะรับรู้ข่าวการเร่งขึ้นอัตราดอกเบี้ยของธนาคารกลางสหรัฐฯ (เฟด) ไปพอสมควรแล้ว ทำให้วันนี้มีลุ้นรีบาวด์ และมองว่าการดาวน์ไซด์เริ่มจำกัดมากขึ้น
ส่วนตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวกและลบ  ให้แนวรับ 1,615 จุด และแนวต้าน 1,630 จุด
 